มีอาการเจ็บแปร๊บบริเวณใต้รักแร้มาที่หน้าอกข้างซ้ายเหมือนไปดูด เวลามีอาการจะขนับตัวไม่ได้ หายใจเข้าก็เจ็บร้าวลงแขน และบ่อยครั้งก็จะมาอาการชาเหมือนลูกอะไรอยู่ที่ชายโครงซ้ายด้านบนไล่ขึ้นมากลางอกค่อนมาทางซ้ายไปพบแพทย์ที่รพ.แห่งหนึ่งได้ยาเคลือบกระเพามาทาน...อยากขอคำปรึกษาว่าอาการเหล่าเกิดจากอะไรและต้องรักษาแบบไหนคะ
สวัสดีค่ะ อาการเจ็บบริเวณหน้าอกดังกล่าวมา อาจเกิดจาก-กล้ามเนื้อหรือกระดูกอ่อนบริเวณหน้าอกอักเสบ อาจปวดสัมพันธ์กับท่าทางหรือการขยับ-เจ็บจากปลายเส้นประสาทอักเสบ มักเป็นปวดจี๊ดๆ เป็นๆหายๆ ปวดร้าวไปตามแนวเส้นประสาทได้- เจ็บจากกรดไหลย้อน อาจเป็นแสบร้อนกลางอก จุกคอ คลื่นไส้ อาเจียน-เจ็บจากกระเพาะอาหารอักเสบ เป็นจุกแน่นบริเวณลิ้นปี่หรือท้องซ้ายบน คลื่นไส้-เยื่อหุ้มปอดหรือเยื่อหุ้มหัวใจอักเสบ เป็นปวดจี๊ดๆสัมพันธ์กับการหายใจเข้าออก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติการให้ได้การวินิจฉัยที่แน่นอนจำเป็นต้องตรวจร่างกายร่วมด้วย หากพบแพทย์มาแล้ว ควรกินยาตามที่แพทย์สั่งและกลับไปติดตามอาการตามนัดหากในระหว่างนี้อาการแย่ลง เช่นปวดมากขึ้นเรื่อยๆ เจ็บแบบโรคหัวใจดังกล่าวไป คลื่นไส้ ถ่ายดำ กินได้น้อยลงมาก ควรกลับไปพบแพทย์ก่อนการดูแลตัวเองเบื้องต้น งดยกของหนัก รับประทานอาหารอ่อนๆและสุกสะอาด หลีกเลี่ยงอาหารมื้อใหญ่และอาหารรสจัด และไม่ควรนอนหลังรับประทานอาหารทันที